קווין נאש

קווין סקוט נאש (באנגלית: Kevin Scott Nash; נולד ב-9 ביולי 1959) הוא שחקן קולנוע ומתאבק עבר אמריקאי. לאחר קריירת כדורסל מכללות באוניברסיטת טנסי שיחק נאש לשחק באופן מקצועי בליגת העל הגרמנית למשך זמן קצר, עד שפציעה בברך גרמה לו לסיים את הקריירה. נאש התאבק תחת מספר שמות במה, אך את חותמו העיקרי השאיר תחת שמו האמיתי בארגון World Championship Wrestling‏ (WCW) ובארגון Total Nonstop Action Wrestling‏ (TNA). נאש נחל הצלחה גם בארגון World Wrestling Federation (דאז, WWF; כיום WWE), שם התאבק תחת שם הבמה דיזל. בשנת 1994 זכה בכל שלוש האליפויות של הארגון והפך לאלוף הטריפל קראון השלישי בהיסטוריה. באותה שנה זכה בתואר ה-MVP (כיום התואר נקרא מתאבק השנה) במסגרת פרסי הסלאמי ובתואר צמד השנה (עם שון מייקלס). בזמן שהותו בארגונים WWE,‏ WCW ו-TNA זכה נאש ב-21 אליפויות בסך הכול, חמש מהן אליפויות העולם (ארבע פעמים אליפות העולם במשקל כבד של WCW ופעם אחת אליפות ה-WWF), ו-12 פעם זכה באליפות הזוגות בשלושת הארגונים יחד. תקופת הכהונה של נאש כאלוף ה-WWF, שנמשכה 358 ימים, הייתה הארוכה ביותר בשנות ה-90 של המאה ה-20. כשהתאבק ב-WCW היה לראשון שהצליח לנצח את גולדברג, כשקטע את רצף 173 הניצחונות שלו באירוע סטארקייד בשנת 1998. נאש היה חבר ב"קליק" (The Kliq), קבוצה רבת השפעה מאחורי הקלעים אשר כללה מלבדו את שון מייקלס, את טריפל H, את סקוט הול ואת שון וולטמן. נוסף לכך הוא נמנה עם שלושת המייסדים של קבוצת New World Order‏ (nWo), לצד האלק הוגאן וסקוט הול. בשנת 2015 הכניס מייקלס את נאש להיכל התהילה של ה-WWE. נאש נולד ב-9 ביולי 1959 למשפחה נוצרית אדוקה בדרום מערב דטרויט, מישיגן. אביו של נאש, רוברט, נפטר מהתקף לב ב-4 באפריל 1968, בגיל 36, כשהיה קווין בן שמונה. ב-27 בדצמבר 1994 מתה אימו של נאש, ואנדה, לאחר מאבק של ארבע שנים נגד סרטן השד. הוא למד באוניברסיטת טנסי וסיים תואר ראשון בפסיכולוגיה. באוניברסיטה זו שימש נאש סנטר של קבוצת הכדורסל. הוא שיחק בקבוצה בשנים 1977–1980, כשבזמן זה הקבוצה הצליחה להגיע לטורניר אליפות המכללות של ה-NCAA. בשנה הרביעית לא שיחק בקבוצה, לאחר עימות פיזי עם המאמן וכמה מקרים נוספים. הוא ניסה לעבור לאוניברסיטת באולינג גרין בבאולינג גרין, אוהיו. נאש שקל מחדש את האפשרויות שלו ועבר לאירופה, שבה שיחק באופן מקצועי בכמה קבוצות. הקריירה שלו הסתיימה בשנת 1981 בגרמניה, כשקרע את הרצועה הצולבת הקדמית בברך בזמן ששיחק בקבוצת Gießen 46ers. כשתמה קריירת הכדורסל שלו, התגייס נאש לכוחות פיקוד חקירות פליליות של ארצות הברית בגיסן, גרמניה, ושירת במתקן נאט"ו במשך שנתיים. לאחר שעבד בפס ייצור של חברת הרכב פורד וכמנהל במה במועדון חשפנות באטלנטה, ג'ורג'יה, הוא החליט לנסות את מזלו כמתאבק מקצועי. נאש ואשתו תמרה התחתנו בשנת 1988 אך נפרדו בשנת 2000. לאחר מכן התפייסו. יחד יש להם ילד, טריסטן, שנולד ב-12 ביוני 1996. לנאש שורשים בקהילת הילידים האמריקאים, בין היתר. הוא חבר במציאות של שון מייקלס, סקוט הול, שון וולטמן וטריפל H. בשנות ה-90 הקימו החמישה את קבוצת "הקליק". בשנת 1998 הוא ניצח בתחרות World War 3 (1998). ב-24 בדצמבר 2014 נעצר נאש בחשד שתקף את בנו, שהיה אז בן 18. שעתיים לאחר מכן חזרה המשטרה למקום האירוע ועצרה את טריסטן בגין תקיפת אשתו של נאש, תמרה. ב-15 בינואר 2015 הודיעה התביעה שנאש ינוקה מכל האישומים נגדו. עורך הדין של נאש טען שמרשהו הגן על אשתו בלילה שנעצר. ב-2 במרץ 2016 הודיע נאש שיתרום את מוחו ל-CTE סנטר באוניברסיטת בוסטון לאחר מותו. ההודעה הגיעה באותו היום שהכדורגלנית האמריקאית, ברנדי צ'סטיין, הודיעה שתעשה את אותו הדבר. הישגים בארגון ההיאבקות Big Time Wrestling אליפות במשקל כבד של Big Time Wrestling (פעם אחת) הישגים בארגון ההיאבקות Covey Promotions אליפות העולם במשקל כבד של Covey Promotions (פעם אחת) הישגים במגזין ההיאבקות Pro Wrestling Illustrated – PWI קרב השנה (1995) – נגד שון מייקלס ברסלמניה 11 המתאבק המשתפר של השנה (1994) צמד השנה (1997) – עם סקוט הול מתאבק השנה (1995) PWI דירג אותו במקום הראשון מתוך 500 המתאבקים הטובים ביותר לשנת 1995 הישגים בארגון ההיאבקות Total Nonstop Action - TNA אליפות האגדות של TNA (פעמיים) אליפות הזוגות העולמית של TNA (פעם אחת) – עם אריק יאנג וסקוט הול Feast or Fired‏ (2009 – חוזה על אליפות הזוגות) הישגים בארגון ההיאבקות World Championship Wrestling – WCW אליפות העולם במשקל כבד של WCW‏ (ארבע פעמים) אליפות הזוגות העולמית של WCW‏ (תשע פעמים) – עם סקוט הול (6), סטינג (1) ודיימונד דאלאס פייג' (2) מלחמת העולם השלישית (1998) הישגים בארגון ההיאבקות World Wrestling Federation/WWE אליפות ה-WWF (פעם אחת) האליפות הבין-יבשתית של ה-WWF (פעם אחת) אליפות הזוגות העולמית של ה-WWF (פעמיים) – עם שון מייקלס היכל התהילה (פעמיים) חבר היכל התהילה (2015) – כיחיד חבר היכל התהילה (2020) – כחלק מקבוצת nWo פרסי סלאמי (ארבע פעמים) MVP‏ (1994) צמד השנה (1994) – עם שון מייקלס הצמד הגרוע של השנה (1994) – עם שון מייקלס הרגע הצפוי של השנה (2010) – כשביצע את מהלך הפאוורבומב על סנטינו מארלה אלוף הטריפל קראון השלישי הישגים במגזין ההיאבקות Wrestling Observer Newsletter – WON הגימיק הטוב ביותר (1996) – כחלק מקבוצת New World Order המתאבק המשתפר של השנה (1994) המתאבק הכי אוברייטד (1999, 2000) המתאבק האהוב פחות על הקוראים (2000) הפיוד הגרוע של השנה (2011) – נגד טריפל H הגימיק הגרוע של השנה (1991) – בתור אוז המתאבק הגרוע של השנה (1999, 2000) מדיה וקבצים בנושא קווין נאש בוויקישיתוף אתר האינטרנט הרשמי של קווין נאש (באנגלית) קווין נאש, ברשת החברתית אקס (טוויטר) קווין נאש, ברשת החברתית אינסטגרם קווין נאש, באתר WWE.com להיאבקות מקצועית קווין נאש, באתר Online World of Wrestling קווין נאש, במסד הנתונים הקולנועיים IMDb (באנגלית) קווין נאש, באתר AllMovie (באנגלית) קווין נאש, באתר Rotten Tomatoes (באנגלית) קווין נאש, באתר Metacritic (באנגלית) קווין נאש, במסד הנתונים הקולנועיים KinoPoisk (ברוסית) כוכב ה-WWE, קווין נאש, נעצר על הכאת בנו האישומים נגד נאש נמחקו אגדת ה-WWE, קווין נאש, הודיע שיתרום את מוחו למחקר של CTE מתאבק העבר, קווין נאש, יתרום את מוחו למחקר CTE לאחר מותו